runetrust/blame-folketinget-dk huggingface dataset:
Jakob Engel-Schmidt (M), 2023-03-01:
Hvis det forholder sig sådan, og det har jeg jo ingen grund til at tro at det ikke gør, når fru Pia Kjærsgaard fremfører det i Folketingssalen, så forestiller jeg mig ikke, det er fremmende for en god offentlig debat.
Min generelle holdning er – og jeg har også oplevet det på egen krop ad flere omgange – at der mange steder på de sociale medier og sågar også i kommentarsporet til mange mediers artikler, der bliver delt på de sociale medier, hersker en tone med falske nyheder, udsagn af ærekrænkende karakter, injurier og en omgang med sandheden, der aldrig ville blive accepteret i et medie underlagt medieansvarsloven.
Det er min helt egen opfattelse, og jeg mener, at vi som politikere har et ansvar over for hinanden, men også over for offentligheden for netop at sikre, at den tone bliver bedre.
Jeg håber, at fru Pia Kjærsgaard kan mærke, at det mener jeg dybfølt.
Pia Kjærsgaard (DF), 2023-03-01:
Tak for det.
Hvilken betydning tror ministeren det har for den offentlige meningsdannelse og forståelsen af en respektfuld debat, når formanden for regeringens Medieansvarsudvalg kalder folk æreløse og kriminelle imod faktuel viden?
Jakob Engel-Schmidt (M), 2023-03-01:
Min helt generelle holdning er – og det vil jeg meget gerne understrege over for fru Pia Kjærsgaard – at siger man noget, der ikke er rigtigt, om andre mennesker, også højt profilerede mennesker, så skylder man at berigtige det, og i de tilfælde, man har gjort det, også at undskylde.
Som formand for Medieansvarsudvalget er hr. Søren Pind jo af Tinget og regeringen blevet betroet en opgave, som det er hans virke at løse, og jeg tænker, at det vil bryde med de principper, vi har for udvalgsarbejde, at jeg de facto vejleder formanden for Medieansvarsudvalget ved at stå i Folketingssalen og sige, hvad han må og hvad han ikke må gøre på sine private sociale medier.
Det betyder ikke, at jeg ikke har en holdning til, hvordan man bør holde en god og ordentlig tone, og det synes jeg i øvrigt altid man bør.
Jeg har den generelle tilgang til Medieansvarsudvalget, at det jo virker inden for det kommissorium, det er blevet udformet af og nedsat under, at medlemmerne skal leve op til gældende love og regler og i øvrigt opføre sig ordentligt – også i den offentlige debat – for at sidde i udvalget.
Jeg er jo ikke ytringsfrihedsmæssig politibetjent, hverken på Christiansborg eller i den offentlige debat.
Det tilfalder ikke mig at indklage eller at sørge for en form for opretholdelse af normer og regler på de sociale medier, heller ikke for Medieansvarsudvalgets medlemmer.
Jeg har et ønske om, at alle opfører sig respektfuldt, særlig også når de bestrider offentlige embeder og særlig under denne regering.
Pia Kjærsgaard (DF), 2023-03-01:
Som jeg hører ministeren, er det her udvalg jo ligegyldigt, altså overflødigt, og dermed er hr. Søren Pind også overflødig.
Altså, jeg går fuldt og helt ind for ytringsfriheden, men det her udvalg er jo netop nedsat, fordi man skal sikre en lettere og mere smidig adgang til genoprejsning, hvis der er nogle, der har været udsat for digitale krænkelser.
Jeg ved godt, det ikke var den her minister, der nedsatte udvalget, men nu er det den her ministers ansvar, hvordan det fungerer.
At hr. Søren Pind kalder hr. Morten Messerschmidt og dermed også Dansk Folkeparti kriminelt og æreløst, kan jeg simpelt hen ikke acceptere, hverken for hr. Morten Messerschmidt eller for mit parti, Dansk Folkeparti, for det falder jo også tilbage på os.
Altså, det her er helt, helt ude i hampen, og ministeren bliver nødt til at tage affære og ikke bare komme med de der standardsvar, han har fået skrevet ned ovre fra ministeriet.
Peter Kofod (DF), 2023-03-01:
Som jeg kan forstå det, har den her sag ligget ved Rigsadvokaten i vel omkring 6 år.
Jeg må sige, at jeg synes, det er meget, meget lang tid, man har haft den her sag liggende på sit bord, og hvor der ikke er sket særlig meget.
Så er det ikke på tide, minister, at vi får taget hånd om det?
Morten Bødskov (S), 2023-03-01:
Tak for det, formand.
Jeg har jo nu i trods alt ganske få uger haft fornøjelsen af at være erhvervsminister – og det er virkelig en fornøjelse – og der har jeg eksempelvis inden for iværksættermiljøet oplevet den enorme kraft, der er hos kvindelige iværksættere, som inviterer mig til drøftelser om, hvordan vi kan være med til at fremme kvindeligt iværksætteri.
Og her kan vi se, at kvindelige iværksættere har betydelig større problemer end deres mandlige kollegaer med at få adgang til kapital.
Det er, at vi taber vækst, og at vi går glip af gode idéer, og det er alt det, vi skal undgå ved at fremme ligestilling også inden for erhvervslivet.
Susie Jessen (DD), 2023-03-01:
Det er jo et direktiv om kvinder i bestyrelser, hvor man bestræber sig på, at 33 pct. af alle på bestyrelsesposter skal være besat af det underrepræsenterede køn, og at det skal være op til medlemslandene at vurdere, om de vil indføre sanktioner eller give bøder i den forbindelse.
Dansk Industri har modtaget det her meget lunkent.
Morten Bødskov (S), 2023-03-01:
Det har regeringen ikke nogen planer om.
Som sagt er vi ved at undersøge, om og hvordan dansk erhvervsliv kan blive en del af de undtagelsesbestemmelser, der er, og det er jo, fordi der er en positiv historie her, nemlig at dansk erhvervsliv er langt fremme i arbejdet med at fremme ligestilling, og at vi nationalt selv har regler for området.
Så tror jeg bare, det er vigtigt lige at understrege endnu en gang, at der ikke er tale om noget kvotedirektiv, så jeg ved ikke, hvor spørgeren har fået det fra.
Altså, der er ikke tale om noget kvotedirektiv.
Der er tale om et direktiv, hvor man skal fremme nogle målsætninger, og der er det heldige så, at vi lever i et land, hvor ligestillingen trods alt er så langt oppe på dagsordenen, at dansk erhvervsliv for lang tid siden har set, at det her har en værdi i sig selv, og at de er med til at fremme diversiteten i ledelserne i erhvervslivet som sådan, og at det er i sig selv med til at fremme både deres egen fremgang, men også væksten for Danmark.
Susie Jessen (DD), 2023-03-01:
Jeg har et virkelig positivt syn på ligestilling, men som kvinde står jeg altså også her i dag og siger, at det kan vi altså godt finde ud af selv.
Vi behøver ikke være en del af en kvote, vi behøver ikke blive hjulpet til at komme ind i bestyrelser og få direktionsposter, og vi behøver heller ikke blive hjulpet til at vurdere, hvor meget barsel vi vil tage; fædre behøver altså ikke blive tvunget til at tage barsel.
Der er – hvis man må sige det sådan – hele det her kvote- og reguleringshelvede i gang.
Men jeg kunne godt tænke mig lige høre: Vil man give bøder til de danske virksomheder, hvis vi bliver omfattet af det her direktiv?
Vil man begynde at uddele bøder til de 46 virksomheder?
Tak for svaret.
Jeg deler også ministerens ambition om ligestilling generelt i det danske samfund og lige rettigheder.
Det mener jeg faktisk allerede at vi har.
Jeg synes også, at der i virksomhederne skal være en ret til at kunne få de mennesker i bestyrelserne, som passer ind, og som ikke er der, fordi de tilhører det ene eller det andet køn.
Det synes jeg er meget vigtigt at få sagt, og det er også vigtigt at få præciseret, at det her med måltal og bøder i sidste ende kan være mere ødelæggende for den kvinde, der sidder i bestyrelsen og er der, på grund af at hun er en kvote og ikke så meget andet.
Men jeg synes også, at det er vigtigt at få svar på, hvad det er, regeringen vil, når nu det her direktiv kommer.
Jeg hører det, som om man er helt med på at være en del af det; man vil ikke søge om at blive undtaget fra det, på trods af at der jo er måltal i gang fra Danmarks side, der måske kunne give et smuthul, så man kunne blive undtaget fra direktivet.
Eller er man der, hvor man så gerne vil begynde at uddele bøder og sanktioner til de her 46 virksomheder?
Det er rigtigt, at der ikke er krav om sanktioner, men det skal være op til medlemslandene at vurdere, om man vil indføre sanktioner og bøder.
Og der er jeg meget interesseret i, om regeringen er med på den linje og vil begynde at uddele dummebøder til erhvervslivet.
Morten Bødskov (S), 2023-03-01:
Tak for det, formand.
Tak til spørgeren for spørgsmålet.
Jeg går ud fra, at Danmarksdemokraterne er enige i, at vi skal se ligestilling i det danske samfund som en grundlæggende værdi.
Og hvorfor skal vi det?
Det skal vi, fordi det er noget, der bidrager i særlig grad til sammenhængskraften i vores samfund, og derfor er det altså en særlig værdi, som vi også skal prioritere.
Vi skal sørge for, at der er lige muligheder og rettigheder, så man kan udfolde sit potentiale.
Det er med til at skabe et mangfoldigt samfund, og det er også med til at fremme et samfund, hvor der er plads til den, man er, uden nogen form for diskrimination.
Desværre er vi ikke helt der, og derfor er der behov for, at vi styrker kampen for ligestilling også i erhvervslivet.
Direktivet, som der spørges til, blev vedtaget i 2022 og har til formål at fremme en mere ligelig kønsbalance i store børsnoterede selskabers ledelser.
Det er forventningen, at 46 danske virksomheder potentielt vil kunne omfattes af direktivets regler.
Og jeg tror, det er vigtigt i forhold til spørgerens spørgsmål lige at understrege, at direktivet jo altså ikke indeholder krav om sanktioner for ikke at nå målsætningen om ligelig kønsbalance, som jo altså er opstillet i direktivet.
Derimod er der krav om sanktioner for ikke at bestræbe sig på det.
Der er vi i den heldige situation, at Danmark faktisk har regler på området, som er med til at fremme ligelig repræsentation også i selskabers ledelser.
Så vi er godt på vej.
Og Erhvervsstyrelsen er som sagt ved at finde ud af, hvor mange det her omfatter i det danske erhvervsliv.
Forventningen er som sagt 46.
Og man er også ved at finde ud af, hvilke konsekvenser det skal have, hvis man ikke er på vej derhen.
Som sagt har vi allerede regler på området, så min forventning er, at også på den her del af ligestillingsområdet spiller dansk erhvervsliv faktisk rigtig godt med.
Susie Jessen (DD), 2023-03-01:
Hvad er ministerens holdning til det nye EU-direktiv, hvor der er vedtaget et krav om, at 40 pct. af de menige bestyrelsesposter eller 33 pct. af alle bestyrelsesposter skal være besat af det underrepræsenterede køn før juli 2026, og hvilke sanktioner ville regeringen finde passende over for de danske virksomheder, såfremt de ikke lever op til måltallene?
Jakob Engel-Schmidt (M), 2023-03-01:
Jeg står og finder på dem selv.
Jeg formulerer dem selv, og det er netop også derfor, at jeg af og til snubler over ordene.
Det havde været meget nemmere at læse det op, ministeriet havde skrevet.
Jeg forsøger jo netop at lytte til, hvad der bliver sagt, og forsøger at svare på det på den – for mig – bedst mulige måde, så fru Pia Kjærsgaard, hr. Peter Kofod og hr. Morten Messerschmidt, der også sidder i salen som den, det hele handler om, jo går herfra klogere på, hvad min holdning er.
Min holdning er, at Medieansvarsudvalget skal finde frem til måder, hvorpå man hurtigt kan få oprejsning, hvis man har været udsat for urigtigheder i den offentlige debat.
Det synes jeg er fuldstændig afgørende.
Der har hersket og været en længere ubehagelig debat, hvor hr. Søren Pind har ytret, skrevet og sagt ting om hr. Morten Messerschmidt.
Jeg har ikke dykket ned i de enkelte udtalelser.
Jeg ved ikke, om det er korrekt citeret.
Det kan jeg kun antage det er – selvfølgelig er det det – men jeg har ingen idé om, hvordan den debat har udviklet sig, og jeg kan heller ikke tage ansvar for en debat, der foregår mellem en tidligere politiker og forskellige interessenter på sociale medier, andet end at jeg, og det vil jeg gerne gentage, kan henstille til, at ethvert offentligt menneske, der udtaler sig, gør det med rigtighed, ærlighed og den største grad af jovialitet og hensyntagen til den offentlige debat, som vi i fællesskab skylder at gøre bedre.
Morten Bødskov (S), 2023-03-01:
Og jeg er da glad for de positive synspunkter omkring værdien af ligestilling også i erhvervslivet.
Jeg forstår, at man så er uenig i hele direktivet.
Men som sagt er vi slet ikke der, hvor det, som spørgeren frygter, er nødvendigt, for Danmark er langt fremme.
Så jeg tror sådan set, at vi måske kan gå herfra med det resultat, at spørgeren kan få et lidt mere positivt syn på ligestilling og også et lidt mere positivt syn på det med, at dansk erhvervsliv rent faktisk er rigtig langt fremme i forhold til at nå målet om, at vi også i erhvervslivet skal tage større ansvar for, at vi får et samfund, hvor alle kan få lov til at udfolde de talenter, de har.
Det er nemlig til gavn for både dansk erhvervsliv og vores samfund, men jo også for væksten i Danmark.
Pia Kjærsgaard (DF), 2023-03-01:
Tak for det.
Men netop med den position, som Søren Pind har, skulle han jo faktisk udbrede, at man opfører sig ordentligt, for at sige det rent ud.
Så må jeg altså bare spørge ministeren til sidst – og jeg håber, at jeg får et ærligt og ordentligt svar: Hvis nu Søren Pind gerne vil ud af det her, burde han så ikke i stedet for give Morten Messerschmidt en undskyldning i forhold til alt det ærekrænkende, han i tidens løb har sagt om Morten Messerschmidt og Dansk Folkeparti, også efter den endelige dom er faldet?
Jakob Engel-Schmidt (M), 2023-03-01:
Jeg må advare hr. Peter Kofod om, at hans verbale offensiv bevæger sig i en for hans formål forkert retning.
Altså, at ønske, at formanden for Medieansvarsudvalget på egne personlige medier kun skal beskæftige sig med netop det virke, vil måske krænke den ytringsfrihed, som vi jo i fællesskab vægter så højt.
Det skal ikke oversættes fra min mund som en støtte til måden at debattere på – jeg ønsker at tage ansvar for mit eget virke, min egen debatstil og min egen debatform som bl.a. fremført her i salen, hvor jeg altid nyder at debattere med repræsentanter for Dansk Folkeparti og Tingets andre partier.
Jeg kan forsikre spørgeren om, at Aveny-T ligesom alle andre af de institutioner, der ligger under Kulturministeriet, modtager samme fair, objektive og uvildige behandling.
Vi fører tilsyn med, hvad der foregår kunstnerisk, og hvad der foregår administrativt.
Frederiksberg Kommune er med til at finansiere teatret.
Men jeg er også nødt til at påpege, at det her er landets Folketingssal.
Jeg diskuterer ikke som minister ansættelsesretlige forhold for mennesker før deres tid på Christiansborg i Folketingssalen.
Katrine Daugaard (LA), 2023-03-01:
Jeg synes, det er mærkeligt, at man ikke vil svare på en så grov anklage, det vel er at beskylde nogen for at fyre nogen – ikke på grund af at man måske ikke gør sit job godt nok, men ganske enkelt på grund af cancel culture.
Sådan hører jeg i hvert fald ministerens udtalelser på det her område.
Er man ikke nødt til at svare på det her spørgsmål, når man har Aveny-T under sit ressort?
Jakob Engel-Schmidt (M), 2023-03-01:
Aveny-T modtager midler fra Frederiksberg Kommune og er ikke på finansloven, og der gælder jo ikke særlige ansættelsesretlige forhold for et teater og andre sammenlignelige institutioner og virksomheder af selvejende karakter.
Katrine Daugaard (LA), 2023-03-01:
Det er vel noget, man er nødt til at forholde sig til, idet man nu som kulturminister har Aveny-T under sit ressort og derved også skal kunne have et ordentligt forhold f.eks. i forhold til at skulle behandle sager om penge, der skal gives.
Jakob Engel-Schmidt (M), 2023-03-01:
Tak for det.
Som minister vil jeg ikke forholde mig til en ansættelsesretlig sag mellem en teaterbestyrelse og en tidligere ansat.
Pause Pause (Pause), 2023-03-01:
Mødet er udsat.
Peter Hummelgaard (S), 2023-03-01:
Jamen det er igen en tilbagevenden til noget af det, jeg har svaret tidligere: Jeg har al tiltro til, at både anklagemyndigheden og domstolene behandler den her sag med den grundighed, som den fortjener.
Og det har vi brug for.
Peter Kofod (DF), 2023-03-01:
Vil ministeren kunne forstå, at lande, der betragter Danmark som venligtsindet, synes, det er mærkeligt, at man ikke kan få afsluttet sådan en sag, så man kan komme videre – og her tænker jeg selvfølgelig på det land, der ønsker den her danske statsborger udleveret – altså at det er mærkeligt, at Danmark enten ikke kan blive færdig eller sekundært holder hånden over en, som i hvert fald er beskyldt for at have begået en meget grov forbrydelse?
Peter Hummelgaard (S), 2023-03-01:
Igen må jeg beklage, hvis det er en gentagelse, men af rene og skære principielle årsager udtaler jeg mig altså ikke og forholder mig heller ikke til den konkrete sag.
Og det skyldes jo, at jeg ligesom også andre justitsministre før mig er yderst tilbageholdende og også bør være yderst tilbageholdende med at komme med henstillinger til anklagemyndigheden vedrørende behandlingen af konkrete sager.
Katrine Daugaard (LA), 2023-03-01:
Mener ministeren stadig, at fyringen af Jon Stephensen på Aveny-T var et repressalie for hans politiske virke?
Jeg hører, at ministeren med glæde udtaler sig om fyringer, før man blev minister, men lige pludselig ikke ønsker at udtale sig om det.
Det synes jeg da er noget af et signal at sende som kulturminister – ikke mindst til borgere, men især til Aveny-T's bestyrelse.
Jakob Engel-Schmidt (M), 2023-03-01:
Jeg håber jo, at spørgeren vil citere mig for, hvad jeg har sagt, og ikke for, hvad spørgeren mener at høre at jeg har sagt, og det, jeg siger, er, at med hensyn til hvad der begrunder en afskedigelse lovligt, er det ikke noget, Kulturministeriet fastlægger, og jeg kan derfor ikke uddybe emnet eller spørgsmålet og svaret yderligere end det, jeg allerede har gjort.
Peter Kofod (DF), 2023-03-01:
Men er det ikke også mærkeligt?
Det synes jeg da er mærkeligt.
Jeg ville da sige, at hvis man af en kulturminister blev udpeget til noget så vigtigt som at stå i spidsen for et så vigtigt udvalg, der handler om noget så vigtigt, som hvordan vores medier virker, så må det være det, man beskæftiger sig med.
Er kulturministeren enig i det?
Jakob Engel-Schmidt (M), 2023-03-01:
Altså, jeg har et stort ønske om et godt samarbejde med alle Folketingets partier, og jeg vil også rose hr. Peter Kofod for at være den mest ivrige spørgsmålsstiller til mig som minister – det er nu anden eller tredje gang, vi står her, og det nyder jeg, og det sætter jeg pris på, og det håber jeg fortsætter.
For mig er det vigtigt, at der er de nødvendige kompetencer i udvalget til at løse opgaverne, og når jeg kigger på hr. Søren Pinds sociale medier – og jeg har ikke lavet en dybdegående statistisk analyse, der er en afgangseksamen på et universitet værdig – er det mit indtryk, at det er de færreste af udtalelserne, der drejer sig om Medieansvarsudvalgets arbejde, set over en meget bred kam, siden dengang Medieansvarsudvalget blev stiftet.
Det forstår jeg godt.
Og jeg har i øvrigt stor sympati med mennesker, der helt generelt oplever at blive udskammet for noget, de ikke har gjort, og efterfølgende oplever, at den udskamning er blevet taget til efterretning og oversat til værende sandhed for store dele af den brede befolkning.
Det er urimeligt at leve under, og det er jo den opgave, Medieansvarsudvalget er sat i verden for at håndtere, tackle og bringe ind i en moderne verden med løsninger af vore dage.
Jeg forstår også fru Pia Kjærsgaards ønske om, at Søren Pind formulerer sig på en anden måde.
Den arv har jeg fået fra den tidligere regering, og arbejdet i udvalget skrider frem.
Kritikken er taget til efterretning, men det ændrer ikke på, at jeg mener, kompetenceprofilen i udvalget dækker de kompetencer, der er nødvendige for at løse opgaven.
Pia Kjærsgaard (DF), 2023-03-01:
Jamen hvis ministeren synes, at den er udmærket, synes jeg man skulle tage den til efterretning og dermed give et andet svar.
Altså, en ting er, hvad hr. Søren Pind har sagt i tidens løb omkring Morten Messerschmidt, men han fortsætter jo, efter at Morten Messerschmidt er blevet frifundet.
Der er ingen undskyldninger fra Søren Pinds side, overhovedet.
Bl.a. siger han: »Der er meget larm fra DF inkl angreb på en navngiven dommer.
Men hånden på hjertet: Er der seriøst nogen der tror, at Messerschmidt ikke har haft fingrene i klejnekassen?«
Altså, jeg synes simpelt hen, at det er så gennemført uforskammet.
Han må sige, hvad han vil – altså, det er slet ikke der, vi er – men ikke i den position, som regeringen har givet ham.
Det er der, min anke er.
Peter Kofod (DF), 2023-03-01:
Tak for det.
Jeg synes, kulturministeren skal overveje, hvad det er for en vigtig platform, man i virkeligheden stiller til rådighed for Søren Pind.
Altså, det her er jo en platform, hvor regeringen leverer, jeg vil næsten sige en guldstol, og så kan man ellers bare kaste om sig med beskyldninger, og jeg ved ikke hvad, mod politikere og medier og alt muligt andet.
Og jeg anklager sådan set ikke den her regering for noget, for det her er jo en arvesag fra den tidligere kulturminister – jeg synes bare, at den nuværende kulturminister skal overveje, om det virkelig er sådan, det skal være.
Jakob Engel-Schmidt (M), 2023-03-01:
Jeg har utrolig stor sympati for det udfald af hr. Morten Messerschmidts sag, som har renset Dansk Folkepartis formand for de anklager, han har levet med i alt for mange år.
Hr. Morten Messerschmidt har været udsat for adskillige forsider, både på tabloider og i mere traditionelle medier, hvor han har været fremstillet i alle mulige og umulige situationer.
Og den proces, der nu påhviler med efterfølgende at få renset hans navn, er ikke nem.
Det er jo den opgave, som jeg – og den tidligere regering, der nedsatte Medieansvarsudvalget og udpegede hr. Søren Pind som formand – ønsker at løfte.
Jeg er selvfølgelig ked af, at fru Pia Kjærsgaard ikke synes, at mit svar er rigtigt.
Jeg mener, at hr. Søren Pind besidder de faglige kompetencer, der skal til for at lede udvalget.
Men jeg styrer jo ikke, hvad hr. Søren Pind skriver på sociale medier.
Og jeg har i øvrigt læst den udmærkede kronik, fru Pia Kjærsgaard har skrevet i Berlingske i dag.
Pia Kjærsgaard (DF), 2023-03-01:
Det synes jeg simpelt hen er et elendigt svar.
Det må jeg sige ligeud.
Altså, jeg synes, det er meget, meget fint, at man nedsætter sådan et udvalg.
Jeg synes, det er fint, at der er nogle mennesker, der i de her digitale tider sidder og vurderer, hvordan vi udtrykker os, for at det hele ikke går fuldstændig op i en spids.
Men formanden for udvalget, Søren Pind, vil jeg sige er den mest hardcore til at være uforskammet over for andre mennesker.
Og i det her tilfælde – det har jeg også beskrevet i en kronik i Berlingske i dag – er han det helt klart over for min formand, Morten Messerschmidt.
Det er sikkert også gået ud over alle mulige andre, men nu er det det, jeg forholder mig til.
Det er for os i Dansk Folkeparti dybt, dybt ærekrænkende, og også for Morten Messerschmidt er det dybt, dybt ærekrænkende, og det kommer fra en formand for det udvalg, som netop skulle stå for det modsatte.
Der synes jeg altså, ministeren burde give mig et helt, helt andet svar end det, jeg hører nu.
Jakob Engel-Schmidt (M), 2023-03-01:
Tak, fru Pia Kjærsgaard.
Jeg tænker, vi er to politikere, der deler stærke holdninger til medier og også til, hvordan man agerer på sociale medier.
Og jeg synes, der er meget lidt af det, der foregår på sociale medier – og det gælder også nogle af de udtalelser, som hr. Søren Pind er kommet med – der er et forbillede.
Når det er sagt, er det min opfattelse, at hr. Søren Pind som formand for Medieansvarsudvalget løfter et, også for Tinget her og for samfundet i almindelighed, meget vigtigt stykke arbejde, som jeg forestiller mig vi har en fælles interesse i bliver tilendebragt, både for medierne, men også for den almindelige danskers retssikkerhed og opfattelse af, hvordan forhold, der er beskrevet i pressen, efterfølgende viser sig måske at være forkert beskrevet og så kan blive berigtiget, i forhold til hvordan det falder ud.
Pia Kjærsgaard (DF), 2023-03-01:
Tak for det.
Spørgsmålet lyder: Mener ministeren, at Søren Pinds ageren på de sociale medier er af en sådan karakter, at det er et forbillede for medier i almindelighed, og at han i det lys er den rette til at stå i spidsen for et Medieansvarsudvalg?